FI Euroopan unionin virallinen lehti C 284/12

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu muutoshakemuksen julkaiseminen

(2008/C 284/08)

Tämä julkaiseminen antaa oikeuden vastustaa muutoshakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

MUUTOSHAKEMUS

NEUVOSTON ASETUS (EY) N:o 510/2006

9 artiklassa tarkoitettu muutoshakemus

”SABINA”

EY-nro: IT-0117-1511-26.10.2004

SMM ( ) SAN ( X )

1. Eritelmän kohta (kohdat), jo(i)ta muutos koskee

— Tuotteen nimi — Tuotteen kuvaus — Maantieteellinen alue — Alkuperätodisteet — Tuotantomenetelmä — Yhteys maantieteelliseen alkuperään — Merkinnät — Kansalliset vaatimukset — Muuta (täsmennettävä)

2. Muutoksen (muutosten) tyyppi

— Yhtenäisen asiakirjan tai yhteenvedon muutos — Rekisteröidyn SAN:n tai SMM:n eritelmän muutos, kun yhtenäistä asiakirjaa tai yhteenvetoa ei ole julkaistu — Eritelmän muutos, joka ei edellytä julkaistun yhtenäisen asiakirjan muutosta (asetuksen (EY) N:o 510/2006 9 artiklan 3 kohta) — Eritelmän väliaikainen muutos, joka johtuu viranomaisten asettamista pakollisista terveys- tai kasvinsuojelutoimista (asetuksen (EY) N:o 510/2006 9 artiklan 4 kohta)

3. Muutos (muutokset)

3.1 Tuotteen kuvaus

Eritelmän 6 artiklassa (Kulutukseen saatetun SAN-oliiviöljyn ”Sabina” ominaisuudet) kuvaillaan yksityiskohtaisemmin tuotteen ominaisuudet ja erityisesti sen ”hieman kullanhohtoinen kellanvihreä väri”, maku, joka voi olla ”kirpeä” vastapuristetussä öljyssä, ja kokonaishappopitoisuus, joka on enintään ”0,6 grammaa 100 grammassa öljyä”. Erityisesti lisätään rekisteröityyn eritelmään sisältymättömiä parametreja, jotka kuitenkin ovat olennaisen tärkeitä öljyn ominaisuuksien kuvaamiseksi, kuten ”hedelmäisyyden mediaani, virheiden mediaani, peroksidiluku ja öljyhapon määrä prosentteina”.

Sen vuoksi yleisluontoiset viittaukset yksinomaan voimassa olevien vaatimusten noudattamiseen on poistettu.

Lisäksi 6 artiklan kolmas kohta, jossa ministeriölle annetaan mahdollisuus ottaa käyttöön muita parametreja nimityksen luonnehtimiseksi, on poistettu eritelmän saattamiseksi yhdenmukaiseksi asetuksen (EY) N:o 510/2006 kanssa.

3.2 Maantieteellinen alue

Koska entisen Mentanan kunnan hallinnollinen alue on jaettu uudelleen Mentanan kunnan ja uuden Fontenuovan kunnan kesken, oli tarpeen lisätä 3 artiklassa (Tuotantoalue) olevaan Rooman maakunnan kuntien luetteloon Fontenuovan kunta. Sen vuoksi maantieteellisen alueen rajaamista koskevaa 3 artiklan kohtaa on täsmennetty lisäämällä siihen ”entinen Mentanan kunta (nykyisin Mentanan ja Fontenuovan kunnat)”. Fontenuovan kunnan lisääminen ei siten merkitse alueen laajentamista.

Eritelmän 3 artiklassa on myös laajennettu tuotantoaluetta lisäämällä siihen aivan pieni, yksityiskohtaisesti rajattu osa Rooman kunnan aluetta, jonka maaperä- ja ilmasto-olosuhteet ja perinteet vastaavat täysin voimassa olevassa eritelmässä ilmoitettuja tietoja. Muutosta haetaan, koska voimassa olevassa eritelmässä ei oteta huomioon muinaisen Sabinan historiallista aluetta, jolla vallitsevat oliivinviljelyn kannalta samanlaiset ympäristö- ja viljelyolosuhteet kuin SAN-tuotteen ”Sabina” alkuperäisellä tuotantoalueella.

3.3 Alkuperätodisteet

Koska eritelmässä ei ollut viittauksia alkuperätodisteisiin tai valvontatoimenpiteisiin, katsottiin aiheelliseksi lisätä 3 a ja 6 a artiklat (”Tuotteen alkuperä” ja ”Valvontaelin”).

3.4 Tuotantomenetelmä

Voimassa olevan eritelmän 4 artiklan (”Viljelyn erityispiirteet”) 8 kohtaa on muutettu poistamalla siitä kohta, jossa Lazion alueelle annettiin tuotteen suojaamisesta vastaavan ryhmittymän suostumuksella oikeus vahvistaa oliivien korjuuajankohta. Sen sijaan eritelmässä ilmoitetaan nyt tarkasti ajanjakso vuodessa, jonka kuluessa sadonkorjuun ja oliiviöljyn puristamisen on tapahduttava (1. lokakuuta — 31. tammikuuta ).

Lisäksi eritelmän 4 artiklaan lisätään maininta ”keinokastelun sallimisesta”.

Nykyisen eritelmän 5 artiklan (”Öljyttämistä koskevat säännöt”) 2 kohdan loppuun lisätään ilmaisu ”painosta”, koska nykyisestä sanamuodosta ”Öljytuotoksen enimmäismäärä saa olla enintään 25 prosenttia” ei käy selkeästi ilmi, että ilmaisu 25 prosenttia viittaa öljyn painoon suhteessa oliivien painoon.

Lisäksi 5 artiklan 3 kohta poistetaan tarpeettomana, koska Sabina-oliiviöljyn ominaisuudet esitetään yksityiskohtaisesti 6 artiklassa.

3.5 Merkinnät

Eritelmän 7 artiklan (”Tuotesuunnittelu ja pakkaaminen”) 4 kohta poistetaan, koska samat asiat mainitaan jo edellisessä kohdassa.

Lisäksi 7 artiklaan lisätään uusi (viides) kohta, jossa esitetään eksplisiittisemmin — ja siten kuluttajan näkökulmasta selkeämmin — maininnat, jotka on merkittävä SAN-tuotteen ”Sabina” etikettiin. Selkeämmän ja yksiselitteisen tiedon jakamiseksi kuluttajille ja tuotteen jäljitettävyyden varmistamiseksi pakkauksessa oleviin pakollisiin mainintoihin on myös lisätty tuotantovuosi (oikeammin tuotannon ”markkinointivuosi”) ja varmennuselimen antama sarjanumero. Koska Sabina-oliiviöljyä voidaan jaella messuilla, näyttelyissä ja muissa tapahtumissa myös pusseihin pakattuina kerta-annoksina, on ollut tarpeen määritellä tässäkin tapauksessa tiedot, jotka on ilmoitettava kyseisissä pakkauksissa, minkä vuoksi 7 artiklaan on lisätty viimeinen kohta.

Eritelmän 7 artiklan kuudenteen kohtaan (”Pakkaukset”) on lisätty myös keramiikkapakkaukset, koska kyseisestä materiaalista valmistettuja pakkauksia on perinteisesti käytetty tuotteen säilyttämiseen.

3.6 Kansalliset vaatimukset

Voimassa olevan eritelmän 4 artiklan (”Viljelyn erityispiirteet”) eräitä kohtia on poistettu ja/tai muutettu:

— neljäs kohta, jossa Lazion alueelle annetaan mahdollisuus sallia uudenlaisia viljelymenetelmiä eritelmässä esitettyjen lisäksi on poistettu eritelmän saattamiseksi yhdenmukaiseksi asetuksen (EY) N:o 510/2006 kanssa,

— seitsemännestä kohdasta (”Yhdistetty viljely ja sekaviljely”) on poistettu viittaus alueen oikeuteen sallia tuotannon varmentaminen eritelmän saattamiseksi yhdenmukaiseksi asetuksen (EY) N:o 510/2006 kanssa,

— yhdeksäs ja kymmenes kohta on poistettu, koska niissä annettiin alueelle valtuutuksia kumottujen kansallisten säädösten (asetus N:o 573, 4. marraskuuta 1993 ja laki N:o 169, 5. helmikuuta 1992) perusteella.

Vanhaan kansalliseen lainsäädäntöön perustuva ilmaisu ”DOC — Denominazione di origine Controllata” (tarkistettu alkuperänimitys) on korvattu eritelmässä (1 artikla, 2, 3 ja 6 artiklan 1 kohta) ilmaisulla ”DOP — Denominazione di Origine Protetta” (SAN — suojattu alkuperänimitys).

YHTEENVETO

NEUVOSTON ASETUS (EY) N:o 510/2006

”SABINA”

EY-nro: IT-0117-1511-26.10.2004

SAN ( X ) SMM ( )

Tässä yhteenvedossa on esitetty eritelmän pääkohdat tiedotustarkoituksessa.

1. Jäsenvaltion toimivaltainen viranomainen:

Nimi: Ministero delle Politiche agricole e forestali Osoite: Via XX Settembre 20 I-00187 Rome Puhelin: (39) 06 481 99 68 Faksi: (39) 06 420 131 26 Sähköposti: qtc3@politicheagricole.it

2. Hakijaryhmittymä:

Nimi: Consorzio Sabina DOP — Consorzio per la tutela e la valorizzazione dell'olio a Denominazione di Origine Protetta della Sabina Osoite: Via Porta Monopoli, 2 Loc. Farfa I-02032 Fara in Sabina (RI) Puhelin: (39) 06 697 924 01 Faksi: (39) 0765 94 30 889 Sähköposti: consorziosabinadop@cste-centroservizi.com Kokoonpano: Tuottaja/jalostaja ( X ) Muu ( )

3. Tuotelaji:

Luokka 1.5 — Öljyt ja rasvat (voi, margariini, öljy jne.)

4. Eritelmä:

(yhteenveto asetuksen (EY) N:o 510/2006 4 artiklan 2 kohdan edellytyksistä)

4.1 Nimi:

”Sabina”

4.2 Kuvaus:

Kulutukseen saatettaessa SAN-ekstra-neitsytoliiviölyllä ”Sabina” on oltava seuraavat ominaisuudet:

— Väri: hieman kullanhohtoinen kellanvihreä.

— Tuoksu: hedelmäinen.

— Maku: hedelmäinen, samettimaisen pehmeä, yhtenäinen, aromaattinen, makea, vastapuristetussa öljyssä katkera ja kirpeä.

— Paneelitesti: hedelmäisyyden mediaani > 0 ja virheiden mediaani = 0.

— Öljyhappona ilmaistu kokonaishappopitoisuus painona enintään 0,6 grammaa 100 grammassa öljyä.

— Peroksidiluku: ≤ 14 Meq O2/kg.

— Öljyhappopitoisuus vähintään 68 %.

4.3 Maantieteellinen alue:

Suojatun alkuperänimityksen ”Sabina” tuotantoalue sijaitsee Rooman ja Rietin maakunnissa ja käsittää Rooman koillispuolella ja Rietin lounaispuolella sijaitsevien kuntien ja paikkakuntien hallinnollisen alueen kokonaisuudessaan tai osittain. Tuotantoalue sijaitsee kokonaisuudessaan Tiberin itäpuolella.

4.4 Alkuperätodisteet:

Jäljempänä 4.7 kohdassa tarkoitetun valvontaelimen on valvottava kaikkia tuotantovaiheita valvontasuunnitelmassa vahvistettujen sääntöjen mukaisesti kirjaamalla saapuneet ja lähteneet tuotteet. Tällä tavoin sekä merkitsemällä valvontaviranomaisen asianmukaisesti ylläpitämiin rekistereihin maarekisterin mukaiset viljelylohkot, jalostajat ja pakkaajat ja ilmoittamalla valvontaelimelle tuotettujen oliivien määrät sekä tuotetun, pakatun ja etiketillä varustetun oliiviöljyn määrät varmistetaan tuotteen jäljitettävyys. Valvontaelin valvoo eritelmän ja asianomaisen valvontasuunnitelman mukaisesti kaikkia kyseisiin rekistereihin merkittyjä luonnollisia ja oikeushenkilöitä.

4.5 Tuotantomenetelmä:

SAN-tuotteen ”Sabina” on oltava peräisin seuraavista lajikkeista, joita viljellään joko yksinomaisesti tai yhdessä: Carboncella, Leccino, Raja, Pendolino, Frantoio, Moraiolo, Olivastrone, Salviana, Olivago ja Rosciola. Näiden lajikkeiden osuuden on oltava vähintään 75 prosenttia. Muiden lajikkeiden osuus oliivitarhassa saa olla enintään 25 prosenttia.

Sabina-ekstra-neitsytoliiviöljyn tuotantoon soveltuvat ainoastaan sellaiset oliivitarhat, joiden maa on kalkkipitoista, kuohkeaa, vettä läpäisevää ja kuivaa mutta ei kuitenkaan köyhää.

Istutusetäisyyden, viljelymenetelmien ja leikkaamisen on oltava yleisesti käytössä olevia ja joka tapauksessa sellaisia, etteivät ne muuta oliivien ja oliiviöljyn ominaisuuksia. Keinokastelu sallitaan, mutta hyötäminen on kiellettyä.

Erikoistuneiden oliivitarhojen tuotanto saa olla enintään 6 300 kilogrammaa oliiveja hehtaaria kohti. Yhdistetyssä viljelyssä ja sekaviljelyssä enimmäistuotanto riippuu tosiasiallisesta pinta-alasta, jolle oliivipuita on istutettu.

Sadonkorjuun ja oliiviöljyn puristamisen on tapahduttava kunakin markkinointivuonna 1. lokakuuta ja 31. tammikuuta välisenä aikana.

Öljyn puristamisen ja pakkaamisen on tapahduttava 4.3 kohdassa määritellyllä alueella.

4.6 Yhteys maantieteelliseen alkuperään:

Sabiinilaisvuorten alueen etelään viettävien kukkuloiden maaperä on kalkkipitoista, kuohkeaa, vettä läpäisevää ja kuivaa, mikä on ratkaisevaa tuotteen laadun kannalta.

Maasto viettää pääosin etelään, mikä on ensisijaisen tärkeää oliivipuun kaltaiselle valokasville.

Sabiiniaisvuorten alue kuuluu oliivinviljelyvyöhykkeen pohjoisimpaan osaan.

Ajoittaisesta hallanvaarasta huolimatta alueen tuotanto on korkealaatuista ja yhteydessä määriteltyyn viljelyalueeseen.

Alkuperänimityksen ”Sabina” käytöstä etiketeissä, pakkauksissa ja rekisteröidyissä tavaramerkeissä on todisteita muun muassa valokuvien muodossa, ja ensimmäiset pyrkimykset nimityksen suojaamiseksi sisältyvät hakemusasiakirjojen liitteenä olevaan valokopioon Elaiopolio consorziale Sabinon toimittamasta julkaisusta ”Olivi e olio di Sabina” (R.E.D.A., 1949), joka painettiin saman vuoden 19. syyskuuta Farfan benediktiiniläisluostarissa järjestetyn oliiviöljytapahtuman yhteydessä. Muita Sabina-nimitykseen liittyviä todisteita ovat monet alueen arvostetun oliiviöljytuotannon kunniaksi vuosien mittaan järjestetyt juhlat ja tapahtumat. Erityisesti on syytä mainita Sabiinilaisvuorten alueella tuotetun oliiviöljyn etiketit, jotka olivat esillä Milanon messuilla vuonna 1926 ja Palombara Sabinassa 31. toukokuuta 1959 järjestetyssä ensimmäisessä alueen oliiviöljylle omistetussa näyttelyssä.

4.7 Valvontaelin:

Nimi: C.C.I.A.A. di Roma Osoite: Via Appia Nuova 218 I-00183 Rome Puhelin: (39) 06 772 038 67 (39) 06 704 969 18 Faksi: (39) 06 520 824 93 Sähköposti: enzo.niri@rm.camcom.it

4.8 Merkinnät:

Suojattuun nimitykseen ”Sabina” ei saa lisätä mitään muita luokituksia, joita ei ole tässä erikseen mainittu; tällaisia ovat esimerkiksi laatuun viittaavat adjektiivit fine, scelto, selezionato, superiore ja genuino.

Kuntiin, niiden osiin tai 4.2 kohdassa tarkoitetun tuotantoalueen osiin viittaavien ylimääräisten maantieteellisten mainintojen, merkintöjen ja paikannimien käyttö on kiellettyä.

Yritysten tai tilojen nimet, toiminimet tai yksityiset kauppanimet eivät saa olla luonteeltaan mainostavia eivätkä johtaa kuluttajaa harhaan.

Suojattu alkuperänimitys ”Sabina” on merkittävä etikettiin selkein lähtemättömin kirjaimin värillä, joka poikkeaa selvästi etiketin väristä, ja siten, että se erottuu selvästi muista etiketin sisältämistä tiedoista.

Etiketissä on oltava yksi seuraavista maininnoista:

OLIO EXTRAVERGINE DI OLIVA SABINA DOP tai

OLIO EXTRAVERGINE DI OLIVA SABINA DENOMINAZIONE DI ORIGINE PROTETTA

Lisäksi siinä on oltava maininta ”olio confezionato dal produttore all'origine” (alkuperäisen tuottajan pullottama) tai ”confezionato nella zona di produzione” (pullotettu tuotantoalueella).

Pakkausten, joihin suojatulla alkuperänimityksellä ”Sabina” varustettu oliiviöljy pakataan kulutukseen saattamista varten, on oltava lasia, ruostumatonta metallia tai keramiikkaa, ja niiden vetoisuus saa olla enintään 5 litraa.

Kuhunkin pakkaukseen on merkittävä varmennuselimen myöntämä sarjanumero ja tuotannon markkinointivuosi. Tuote voidaan pakata myös kerta-annoksina pusseihin, jolloin niihin on merkittävä suojattu nimitys, erä, tuotannon markkinointivuosi ja valvontaelimen antama sarjanumero.

(1) EUVL L 93, 31.3.2006, s. 12.